ΓΡΑΠΤΗ ΕΡΩΤΗΣΗ E-2266/02

υποβολή: Rainer Wieland (PPE-DE) προς την Επιτροπή

(24 Ιουλίου 2002)

Θέμα: Μέγιστο επιτρεπόμενο βάρος των οχημάτων ανά άξονα

Στη Γαλλία, οι μηχανοκίνητοι γερανοί με βραχίονα (δηλαδή μηχανές που τροφοδοτούν μόνο τη λειτουργία των γερανών στο εργοτάξιο) μπορούν να χρησιμοποιούν πετρέλαιο και, συνεπώς, φθηνότερα καύσιμα. Τούτο συνιστά σημαντικό ανταγωνιστικό πλεονέκτημα των γάλλων φορέων εκμετάλλευσης γερανών.

Σκοπεύει η Επιτροπή ναποβάλει πρόταση για την εναρμόνιση του τομέα αυτού·

Στη Γαλλία, το μέγιστο επιτρεπόμενο βάρος των γερανών ανά άξονα είναι 13 τόνοι, ενώ αντίθετα στη Γερμανία το αντίστοιχο βάρος είναι 12 τόνοι, δηλαδή οι γαλλικοί γερανοί μπορούν να μεταφέρουν μεγαλύτερο βάρος.

Σκοπεύει η Επιτροπή ναποβάλει πρόταση για την εναρμόνιση του τομέα αυτού·

Απάντηση της κας de Palacio εξ ονόματος της Επιτροπής

(16 Σεπτεμβρίου 2002)

Η οδηγία 92/81/ΕΟΚ του Συμβουλίου της 19ης Οκτωβρίου 1992 για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή(1) ορίζει, στο άρθρο 8 παράγραφος 3 σημείο β), ότι τα κράτη μέλη δύνανται να εφαρμόζουν μειωμένο φορολογικό συντελεστή στο πετρέλαιο ντήζελ που χρησιμοποιείταιπό φορολογικό έλεγχο στον εξοπλισμό και στα μηχανήματα που χρησιμοποιούνται στις οικοδομές, στα έργα πολιτικού μηχανικού και στα δημόσια έργα. Στις περιπτώσεις αυτές, ο συντελεστής δεν θα είναι μικρότερος από τον ελάχιστο συντελεστή που καθορίζεται στην οδηγία 92/82/ΕΟΚ της 19ης Οκτωβρίου 1992 περί της προσεγγίσεως των συντελεστών του ειδικού φόρου κατανάλωσης για τα πετρελαιοειδή(4).

Το 1997, η Επιτροπή πρότεινε οδηγία για την αναδιάρθρωση του κοινοτικού πλαισίου που διέπει την φορολόγηση των ενεργειακών προϊόντων(2). Ένας από τους στόχους της είναι η ενίσχυση της σύγκλισης των ειδικών φόρων κατανάλωσης για τα πετρελαιοειδή. Το Ευρωπαϊκό Συμβούλιο της Βαρκελώνης (15 και 16 Μαρτίου 2002) ζήτησε από το Συμβούλιο να καταλήξει σε συμφωνία, μέχρι τον Δεκέμβριο του 2002, για την έκδοση της οδηγίας σχετικά με τον ενεργειακό φόρο.

Δενπάρχει ευρωπαϊκή νομοθεσία για τα μέγιστα βάρη και τα αξονικά βάρη εις ό,τι αφορά τους γερανούς. Ωστόσο,πάρχει η οδηγία 96/53/ΕΚ του Συμβουλίου της 25ης Ιουλίου 1996(3), σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα (δηλαδή για τα οχήματα μεταφοράς εμπορευμάτων άνω των 3,5 τόννων), των μέγιστων επιτρεπόμενων βαρών και αξονικών βαρών στις διεθνείς μεταφορές. Οι εν λόγω περιορισμοί αξονικού βάρους είναι 11,5 τόννοι για έναν κινητήριο άξονα και 10 τόννοι για έναν και μόνο μη-κινητήριο άξονα. Ωστόσο, τα κράτη μέλη δύνανται να επιτρέπουν την κυκλοφορία, στην επικράτειά τους, οχημάτων ή συνδυασμών οχημάτων για την εθνική μεταφορά εμπορευμάτων που δεν είναι σύμμορφα με τα εν λόγω όρια (π.χ. 13 τόννοι για κινητήριους και μη κινητήριους άξονες στη Γαλλία). Η Επιτροπή δεν έχει καταρτίσει σχέδια για τηνποβολή πρότασης εναρμόνισης στον τομέα των ορίων αξονικού βάρους για τους γερανούς.

(1) ΕΕ L 316 της 31.10.1992, όπως τροποποιήθηκε τελευταία από την οδηγία 94/74/ΕΚ του Συμβουλίου της 22ας Δεκεμβρίου 1994, (ΕΕ L 365 της 31.12.1994).

(2) ΕΕ C 139 της 6.5.1997.

(3) ΕΕ L 235 της 17.9.1996.

(4) ΕΕ L 316 της 31.10.1992, όπως τροποποιήθηκε τελευταία από την οδηγία 94/74/ΕΚ του Συμβουλίου της 22ας Δεκεμβρίου 1994, (ΕΕ L 365 της 31.12.1994).